Марко Ганчев
Защо тъй косо гледаш, рицарю

chitanka.info

Защо тъй косо гледаш, рицарю,

през амбразурата на шлема си?

Видя ли — хитро преобърнахме

нещата в нашето столетие:

не ние бронята да носим,

а бронята да носи нас

върху гъсенични вериги.

Защо тъй косо гледаш, рицарю?

Ах, питаш носим ли я рицарски?

Но мисля, че ти отговорих:

не ние днеска носим бронята,

а бронята ни носи нас

върху гъсенични вериги…

1975

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.